**Lancia Automobiles SpA** — італьянская аўтамабілебудаўнічая кампанія. Асноўная вытворчасць размешчана ў Турыне, Італія. Заснавана ў 1906 годзе Вінчэнца Лянча (Vincenzo Lancia).

Гісторыя
--------

27 лістапада 1906 года вядомы гоншчык Вінчэнца Лянча разам з кампаньёнам Клаўдыё Фоджалінам заснаваў у Турыне фірму *Fabbrica Automobili Lancia*.

 Lancia Theta 
Праз год, 23 верасня 1907 года, з брамы завода выехаў першы аўтамабіль пад маркай «Лянча». Гэта была мадэль *18-24 HP*. Пазней па радзе старэйшага брата ён стаў называць свае машыны літарамі грэцкага алфавіту. Натуральна, першая мадэль атрымала імя *Alpha*. У 1908 годзе на базе *Alpha* была зробленая мадэль *Dialpha* з шасціцыліндравым рухавіком. У 1913 годзе з’явілася мадэль *Theta*. Менавіта на гэтай мадэлі ўпершыню было серыйна ўстаноўлена электраасвятленне (іншыя вытворцы прапаноўвалі яго як опцыю). Таксама *Theta* запомнілася як вельмі надзейны аўтамабіль.

 Lancia Lambda 
У перыяд Першай сусветнай вайны «Лянча» стала ваенным прадпрыемствам і перайшла на выпуск грузавікоў і бронетэхнікі. У гэты перыяд былі распрацаваны новыя рухавікі: 8-ці і 12-ці цыліндравыя. Пасля вайны плошча завадскіх тэрыторый ужо складала 60000 м². Была пачата вытворчасць новай мадэлі *Kappa*. У 1921 годзе з брамы завода выехаў першы ў свеце аўтамабіль з апорным кузавам. Гэта была мадэль *Lambda*. Акрамя апорнага кузава, у яе была таксама незалежная падвеска. Машына выпускалася ў 1921—1931 гадах.

 Lancia Aprilia 
Наступнай этапнай мадэллю стала *Astura*. Дзякуючы запатэнтаванаму механізму, які злучае рухавік і раму, у салоне не адчуваліся вібрацыі сілавога агрэгата. Апошняй мадэллю ў распрацоўцы якой прыняў удзел Вінчэнца Лянча стала *Aprilia*. 15 лютага 1937 года Вінчэнца Лянча памёр. У тым жа годзе *Aprilia* стала на канвеер.

На змену *Aprilia* прыйшла новая мадэль *Aurelia*. Кузаў для гэтай машыны быў спраектаваны атэлье *Pininfarina*, а канструктарам быў Віторыё Яно (стваральнік аўтамабіляў Alfa Romeo 1920-1930-х гадоў). У гэтай машына была свая асаблівасць — 6-цыліндравы V-падобны рухавік (тады лічылася, што збалансаваць яго немагчыма).

 Lancia Flavia 
У 1960 годзе «Лянча» адмовілася ад класічнай схемы, прадставіўшы першую пярэднепрывадную машыну *Flavia*, спраектаваную Антоніа Фесіа (Antonio Fessia), знакамітым стваральнікам *Topolino*. На *Flavia* усталявалі 4-цыліндравы апазітны рухавік працоўным аб’ёмам 1498 см³, праз 3 гады павялічаным да 1798 см³.

У 1969 годзе «Лянча» увайшла ў склад канцэрна ФІАТ.

У 1972 годзе на рынку з’явіліся *Lancia Beta* з папярочна размешчанымі маторамі, якія мелі па два верхнія размеркавальныя валы. У 1972 годзе была створана спартыўная мадэль  *Stratos* са сярэднерухавіковай кампаноўкай. На гэту машыну ўсталёўваўся рухавік V6 Ferrari Dino магутнасцю 190 конскіх сіл. Тры гады запар *Lancia Stratos* выйгравала чэмпіянат свету па ралі. У 1984 годзе была выпушчаная *Lancia Thema*, якая была ўласна *Fiat Croma*. З 1994 года пакупнікам прапануецца 8-мясцовы ўніверсал падвышанай ёмістасці *Lancia Zeta*, уніфікаваны з *Fiat Ulysse*, *Peugeot 806* і *Citroen Evasion*.

Супрацоўніцтва з іншымі аўтавытворцамі
--------------------------------------

У 1969 годзе «Лянча» прыняла прапанову Фіат пра продаж кантрольнага пакета акцый. Але нягледзячы на ​​ўваходжанне ў склад Фіат «Лянча» працягвала самастойную распрацоўку мадэляў такіх, як Stratos, Delta, Gamma і Beta.

У 1980-х кампанія шчыльна супрацоўнічала з  Сааб. Мадэль *Delta* прадавалася ў  Швецыі як Saab 600, а Lancia Thema была пабудавана на адной платформе з Fiat Croma, Saab 9000 і Alfa Romeo 164.

Сучасны мадэльны шэраг
----------------------

* *Lancia Ypsilon* (B-клас, 2011).

* *Lancia Musa* (Мікравэн, 2004—2012).

* *Lancia Delta* (C-клас, 2008)

* *Lancia Flavia* ( D-клас, 2012).

* *Lancia Thema* ( E-клас, 2011).

* *Lancia Voyager* ( Мінівэн, 2011).

* Lancia YpsilonLancia Ypsilon
* Lancia MusaLancia Musa
* Lancia DeltaLancia Delta
* Lancia FlaviaLancia Flavia
* Lancia ThemaLancia Thema
* Lancia VoyagerLancia Voyager

Літаратура
----------

* Энциклопедия легковых автомобилей. — М.: Издательство «За рулём», 2003. — ISBN 5-85907-318-6
* Тени предков: биография автомобильной марки Lancia // «Авторевю» № 24, 2001.

Спасылкі
--------

* Лагатып Вікісховішча На Вікісховішчы ёсць медыяфайлы па тэме  Lancia
* Афіцыйны сайт

| Маркі аўтамабіляў |
| --- |
| 
* Abarth
* Acura
* Alfa Romeo
* Aston Martin
* Audi
* Bentley
* BMW
* Brilliance
* Buick
* Bugatti
* BYD
* Cadillac
* ChangFeng
* Chery
* Chevrolet
* Citroën
* Chrysler
* Dacia
* Dadi
* Daihatsu
* Daewoo
* Dodge
* FAW
* Ferrari
* Fiat
* Ford
* Geely
* GMC
* Great Wall
* Hafey
* Honda
* Holden
* Hummer
* Hyundai
* Iran Khodro
* Infiniti
* Isuzu
* Jac
* Jaguar
* Jeep
* Kia
* Lamborghini
* Lancia
* Land Rover
* Lexus
* Lincoln
* Lotus
* Maruti
* Maserati
* Maybach
* Mazda
* Mercedes-Benz
* Mercury
* Mini
* Mitsubishi
* Nissan
* Opel
* Peugeot
* Pagani
* Pontiac
* Porsche
* Renault
* Rolls-Royce
* Saab
* Samsung
* Saturn
* Scion
* Seat
* ShuangHuan
* Škoda
* Smart
* Spyker
* SsangYong
* Subaru
* Suzuki
* Tata
* Toyota
* Vauxhall
* Volkswagen
* Volvo
* ZX
* ГАЗ
* Лада
* УАЗ

 |

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram · YouTube |
| Слоўнікі і энцыклапедыі | Вялікая нарвежская |
| Нарматыўны кантроль | GND: 5008693-5, 1086462297, 1087245079 |